Dame i gospodo, poštovane kolegice i kolege delegati, prisutni predstavnici Vijeća ministara BiH i međunarodne zajednice, poštovani predstavnici medija, otvaram 41. sjednicu Doma naroda Parlamentarne skupštine BiH. Na sjednici je prisutno 12 delegata, od kojih četiri iz reda bošnjačkog, četiri iz reda hrvatskog i četiri iz reda srpskoga naroda; gospoda Ivanić, Rajić i Neimarlija su opravdano odsutni. Za 41. sjednicu predlažem usaglašeni 1. Zahtjev Kolegija Doma naroda za razmatranje Prijedloga zakona o Budžetu institucija BiH i međunarodnih obaveza BiH za 2010. godinu, dostavljen od Predstavničkog doma aktom broj 02-02-4-12009 od 30. 12. 2009. godine, po hitnom postupku, u skladu sa članom 122., a u vezi sa članom 123. stav (3) Poslovnika Doma naroda; 2. Prijedlog zakona o izmjenama i dopunama Zakona o zaduživanju, dugu i garancijama BiH (drugo čitanje) – predlagač Vijeće ministara. Ovo je usaglašeni dnevni red Kolegija Doma naroda. Javlja li se ko za riječ? Ima li izmjena i dopuna? Nema. Konstatujem da je dnevni red usvojen. I prelazimo na tačku 1. 2 Ad. 1. Zahtjev Kolegija Doma naroda za razmatranje Prijedloga zakona o Budžetu institucija BiH i međunarodnih obaveza BiH za 2010. godinu
S obzirom da, dakle čitam, po hitnom postupku donosimo ovaj zakon, ja samo hoću da vam kažem, s obzirom da je stanje ovako kakvo jeste, jer je Predstavnički dom maloprije praktično usvojio to, izmjene koje su unesene, jer nama je predlagač znači Predstavnički dom, izmjene koje su unesene i amandmani koji su implementirani u tekst Prijedloga zakona o Budžetu je takav da sad je završen i izmijenjen, ali nisu uspjeli iz Ministarstva finansija da ga iskopiraju u potrebnom broju primeraka, 15, dakle, dobili smo na tri jezika, tri primjerka, svaki klub po jedan, ja molim da to ne bude sad sporno, jer u protivnom, ako budemo čekali da se u 15 primjeraka ovako ogroman materijal, čekaćemo do ne znam koliko vremena. Dakle, to je jedino neobično u ovoj situaciji, ali je očito da, ja sam pregledala ono koliko sam vidjela, svi amandmani koji su uloženi od strane Predstavničkog doma su već uneseni u Prijedlog zakona o budžetu tako da mislim nemamo razloga da odugovlačimo dalje ovu proceduru. Eto, imala sam potrebe to da kažem.
Da li se još neko javlja za riječ? Gospodin Rančić.
Pa nećemo ulaziti u ove pojedinosti. ... Kao šta smo dogovorili, želim, evo vidim i u Izvještaju Predstavničkog doma, evo i kroz naše rasprave na prethodnoj sjednici povodom razmatranja izvještaja o reviziji, pošto mi ne možemo sad ulaziti u pojedinosti, 11 institucija za koje smo izglasali da ćemo im umanjiti troškove nabavke vozila, goriva i reprezentacije, da i mi kao i Predstavnički dom usvojimo ovaj zaključak povodom ovog budžeta, po kome će se upravo onih 10% za ovih, koliko, 14 institucija, uvažiti sad kroz usvajanje ovog budžeta i da se zaduži Ured za reviziju da prati kroz izvršenje revizije ove stvari, naravno i Ministarstvo 3 finansija. Znači, džaba nam je onaj zaključak na prošloj sjednici ako ga sad ne potvrdimo kroz budžet u smislu da se to provede za ovaj budžet u 2010. godini.
Da li se još neko javlja za riječ? Ako se niko ne javlja za riječ, prvo glasamo da li će Prijedlog zakona o Budžetu institucija BiH za 2010. godinu razmatrati po hitnom postupku, u skladu sa članom 122. Poslovnika Doma naroda. Ko je “za”? Ima li ko “protiv”? Jedan glas “protiv”. “Uzdržan”? Niko. ... Usvojeno je da ćemo razmatrati Prijedlog zakon o Budžetu po hitnom postupku, u skladu sa članom 122. Poslovnika, uz jedan glas “protiv” i bez glasova “uzdržan”. Sada glasamo o Prijedlogu zakona o Budžetu. Otvaram raspravu. Da li se ko javlja za riječ? Ako nema, već je to rečeno na određen način sad prije. Glasamo o Prijedlogu zakona o Budžetu institucija BiH i međunarodnih obaveza za 2010. godinu. Ko je “za”? Ima li ko “protiv”? Jedan glas “protiv”. “Uzdržan”? Nema. Znači 11 glasova “ za”, jedan glas “protiv”, bez “uzdržanih”. Konstatujem da je usvojen Zakon o Budžetu institucija BiH i međunarodnih obaveza BiH za 2010. godinu. Imamo ovaj zaključak gospodina Rančića ... to je ustvari zaključak i ovoga doma sa prethodne sjednice. Možemo li usvojiti i ovaj zaključak? Ko je “za”? Ima li tu ko? Ovo je jednoglasno, koliko sam vidio. Nema niko “protiv”. “Uzdržan”? 4 Prelazim na 2. tačku dnevnoga reda: Ad. 2. Prijedlog zakona o izmjenama i dopunama Zakona o zaduživanju, dugu i garancijama BiH (drugo čitanje) – predlagač: Vijeća ministara BiH U drugom čitanju vodi se rasprava o amandmanima i glasa se o samom prijedlogu zakona. Dobili ste Izvještaj Komisije za finansije i budžet, amandmana nije bilo. Komisija je prihvatila tekst Prijedloga zakona te predlaže Domu naroda njegovo usvajanje. Riječ dajem predsjedavajućoj Komisije Dušanki Majkić.
Nema, nema potrebe.
Nema potrebe. Otvaram raspravu. Ako se niko ne javlja za raspravu, stavljam na glasanje Prijedlog zakona. Ko je “za”? Ima li ko “protiv”? Nema. “Uzdržan”? Nema. Konstatujem da je jednoglasno usvojen Zakon o izmjenama i dopunama Zakona o zaduživanju, dugu i garancijama BiH. I na ovaj način smo završili 41. sjednicu Doma naroda. Hvala lijepo. Sretna Nova godina i vjerski praznici vjerski svima. Sjednica je završena u 16,25 sati.